ขบวน (ไม่เป็นทาง) การ อากิบะเรนเจอร์

ฮิโคนิง เซนไท อากิบะเรนเจอร์ () เป็นภาพยนตร์แนวโทคุซัทสึประเภทขบวนการนักสู้ ผลิตโดยบริษัทโตเอและบริษัทบันได ออกอากาศทุกวันศุกร์เวลา 1:30-2:00น. ทางช่อง BS อาซาฮิ และออกอากาศรีรันทุกวันจันทร์เวลา 1:00-1:30น. ทางช่อง โตเกียว MX ออกอากาศครั้งแรกเมื่อวันที่ 6 เมษายน ค.ศ. 2012 (ทางช่อง BS อาซาฮิ) และวันที่ 9 เมษายน ค.ศ. 2012 (ทางช่อง โตเกียว MX) จนถึง วันที่ 29 มิถุนายน ในปีเดียวกัน มีจำนวนตอนทั้งหมด 13 ตอน

ในฤดูกาลที่ 2 ออกอากาศในวันที่ 5 เมษายน ค.ศ. 2013 ทางช่อง BS อาซาฮิ และ วันที่ 8 เมษายน ค.ศ. 2013 ทางช่อง โตเกียว MX และช่อง ซันเดย์เทเลวิชั่น
โดยใช้ชื่อเรื่องว่า "ฮิโคนิง เซนไท อากิบะเรนเจอร์ ซีซั่น ซือ" () ทั้งนี้ คำว่า "ซือ" (痛) แปลว่าเจ็บปวด, น่าอาย และพ้องเสียงกับวิธีการออกเสียงคำว่า "ทู" (two = 2) ในภาษาญี่ปุ่น

สำหรับลิขสิทธิ์การจัดจำหน่ายในประเทศไทย เป็นของบริษัท โรส มีเดีย แอนด์ เอ็นเตอร์เทนเมนท์ จำกัด ในชื่อ "ขบวน (ไม่เป็นทาง) การ อากิบะเรนเจอร์" โดยทีมพากย์พันธมิตรเป็นผู้ให้เสียงพากย์ภาษาไทย

เมื่อย่านการค้าอากิฮาบาระ กำลังถูกครอบงำจาก"กลุ่มนิติบุคคล สึเทม่า乙" (โอทสึ) โดยใช้ข้าวของที่เป็นที่นิยมในย่านการค้ามาเป็นเครื่องมือในการยึดครอง จึงได้ถือกำเนิด อากิบะเรนเจอร์ ขึ้นมา โดยมี อาคางิ โนบุโอะ พนักงานแผนกขนส่งของบริษัทเล็กๆแห่นงหนึ่ง , อาโอยางิ มิสุกิ หญิงสาวนักสู้ในชุดนักเรียน และ โมเองิ ยูเมเรีย(ยามาดะ ยูโกะ) พนักงานบริษัทผู้มีหน้าฉากเป็นสาวคอสเพลย์ ทั้งหมด ได้ถูก ฮาคาเสะ ฮิโรโยะ (โทโยทสึคิ ชูริ) หญิงสาวผู้เป็นเจ้าของคาเฟ่แห่งหนึ่ง ขอร้องให้ปกป้องย่านการค้าอากิฮาบาระให้รอดพ้นจากเงื้อมมือของ กลุ่มนิติบุคคล สึเทม่า โอทสึ

แต่เมื่ออากิบะเรนเจอร์ ได้ล่วงรู้ความจริงของหลายๆสิ่ง ทั้งเรื่องการต่อสู้กับสึเทม่า โอทสึ , เรื่องราวที่เกิดขึ้นรอบตัวพวกเขา และเรื่องราวต่างๆ พวกเขาจะยังยืนหยัดเพื่อปกป้องย่านการค้าของพวกเขาได้หรือไม่

อาคางิ โนบุโอะ หนุ่มพนักงานส่งของ , อาโอยางิ มิสุกิ สาวมัธยมปลาย และ โมเองิ ยูเมเรีย พนักงานสาวที่ชื่นชอบคอสเพลย์ ได้ถูก ฮาคาเสะ ฮิโรโยะ เจ้าของร้านคาเฟ่ "ฐานทัพลับเซนไทคาเฟ่" ขอร้องให้ปกป้องย่านการค้าอากิฮาบาระในนาม อากิบะเรนเจอร์ โดยพวกเขาต้องปกป้องอากิฮาบาระจากการรุกรานของ มารุชีน่า และ เดลูไนท์ ภายใต้ชื่อ "กลุ่มนิติบุคคล สึเทม่า โอทสึ" ด้วยพลังจินตนาการและอุปกรณ์ที่ถูกสร้างขึ้นโดย ทสึซึคิ ทาเคฮิโระ นักวิทยาศาสตร์ที่มีชื่อเสียง

อากิบะเรนเจอร์ สามารถเอาชนะสึเทม่า โอทสึ ได้เป็นผลสำเร็จแต่กลับต้องแลกกับการลาออกอย่างกะทันหันของ มิสุกิ ที่ได้รับคัดเลือกให้เป็นเจ้าหน้าที่ CIA จึงทำให้อากิบะเรนเจอร์ต้องยุบกลุ่มในที่สุด จนกระทั่ง 9 เดือนให้หลัง

การรุกรานของศัตรูกลุ่มใหม่เริ่มต้นขึ้น เมื่อ จักรวรรดิแท้ ที่สร้างขึ้นใหม่ในใต้ดินด้วยสติปัญญาจากมิติใหม่ บารอส w (บารอส วาระ) ที่มีแกนนำโดย ทูโชกุน โอตาคุวัยทำงานที่ชื่นชอบเหล่าร้ายในขบวนการนักสู้ยุค 80 พร้อมกับ มารุชีน่า ที่รอดตายจากศึกครั้งก่อน ได้ใช้พลังจินตนาการแปรสภาพเป็นพลังงานชั่วร้ายและเปลี่ยนแปลงข้อมูลขบวนการนักสู้ในโลกแห่งความเป็นจริงจนเกิดความวุ่นวายขึ้นมา เป็นเหตุให้อากิบะเรนเจอร์ต้องกลับมารวมตัวและปกป้องโลกอีกครั้ง แต่ด้วยการลาออกของมิสุกิ ทำให้พลังของอากิบะเรนเจอร์ไม่สามารถต่อกรได้ จึงได้ตามหาอากิบะบลูคนใหม่ขึ้นมาเพื่อให้พลังของอากิบะเรนเจอร์ครบสมบูรณ์

อิวาชิมิซึ ลูน่า เด็กสาวมัธยมปลายที่มีความฝันที่จะเป็นไอดอล ได้จับผลัดจับผลูได้เป็นอากิบะบลูคนที่ 2 โดยบังเอิญเนื่องจาก นามสกุลมีคำว่าสีน้ำเงินอยู่ในนามสกุล และชื่อจริงที่คล้ายกับมิสุกิ ทำให้อากิบะเรนเจอร์กลับมาครบทีม 3 คนอีกครั้ง แต่การร่วมมือกับสมาชิกใหม่กลับเต็มไปด้วยปัญหาต่างๆและการรุกรานของ บารอส w จึงทำให้อากิบะเรนเจอร์ต้องทำงานหนักกว่าเดิมเป็น 2 เท่าจักรวรรดิแท้ ที่สร้างขึ้นใหม่ในใต้ดินด้วยสติปัญญาจากมิติใหม่ บารอส w (วาระ) (新次元頭脳改造地下真帝国バロスｗ) คือ องค์กรชั่วร้ายที่ทูโชกุนก่อตั้งขึ้นมา โดยชื่อองค์กรมาจากชื่อกลุ่มองค์กรของฝ่ายศัตรูของ ไดน่าแมน, ไบโอแมน, แฟลชแมน, มาสค์แมน, ไลฟ์แมน และ เจ็ทแมน

ในหลายๆ ตอน จะมีการแทรกบทพูดเดี่ยวเกี่ยวกับตนเองของตัวละครในเรื่อง เพื่ออธิบายรายละเอียดเกี่ยวกับภูมิหลังของแต่ละคน